Vroue in die Bybel – toortsie.com
Kategorie: Vroue in die Bybel
Julie 17, 2018 Julie 17, 2018 ~ Toortsie	~ Lewer kommentaar
Junie 3, 2018 Junie 1, 2018 ~ Toortsie	~ 16 Kommentaar
Sjoe! In Sagaria 5 lees ek 'n interessante storie raak.
Sagaria droom dat 'n engel sy aandag vestig op 'n graanmandjie wat aankom. Toe hy die ronde looddeksel van die mandjie oplig, sit daar 'n VROU daarbinne. Die vrou wil natuurlik uitkom, maar die engel klap haar terug, want hierdie vrou verteenwoordig alles wat sleg is.
Toe kom daar twee vroue met vlerke, amper soos sprinkaanvoëls, op die wind aangesweef. Hulle tel die mandjie op en neem dit na 'waar dit hoort': Sinar, waar die toring van Babel gebou was.
Ek hou so van die Leefstylbybel vir Vroue se kommentaar. Hulle wys daarop dat ons as vroue kan help om al die dinge wat ons samelewing sleg maak, verwyder. Ons as vroue kan help om ons samelewing gesond te hou. Ons het 'n fyn aanvoeling vir reg en verkeerd en ons weet wanneer iets teruggedruk moet word in die mandjie omdat dit sleg is, en wanneer om dit vlerke te gee omdat dit goed is. Ons as vroue hoef nie passief te wees nie, ons kan in beweging kom en die slegte dinge uitroei. (Leefstylbybel vir vroue Bl 1166)
Komaan, ons kan! Sonder om bra's te verbrand en die mans te probeer afbreek, kan ons ons plek in die samelewing volstaan, kan ons op ons vroulike manier van die wêreld 'n beter plek maak. Die wêreld het juis ons sagtheid, ons insig, ons intuīsie nodig om 'n verskil te maak, om liefde te gee in 'n liefdelose wêreld, 'n sagte hand waar nodig, dien selfs al sien niemand dit raak nie. Kom ons gee onsself, en ander vlerke en vlieg hoog! Ons kan!
Sodat God daardeur geëer kan word.
Kyk wat skryf Liefgodgrootliks. Kom ons kom in beweging, nes hierdie twee vroue in Sagaria, kom ons wees die een wat bereid is om 'n verskil te maak. Selfs die kleinste poginkie maak dalk 'n groot verskil in iemand anders se lewe.
Toortsie se reeks oor vroue in die Bybel kan HIER gesien word.
Mei 22, 2018 Mei 22, 2018 ~ Toortsie	~ 19 Kommentaar
September 15, 2017 September 20, 2017 ~ Toortsie	~ 20 Kommentaar
Hoe kan ek oor die vroue in die Bybel skryf en die Spreuke 31 vrou oorslaan? Sy is vir my 'n voorbeeld, 'n inspirasie. Of sy werklik mens was, weet ek nie, en of sy net die tekening is van die ideale vrou, dit maak nie saak nie. Sy is nastrewenswaardig.
Sy was knap, en 'n knap vrou is meer werd as edelstene, skryf die Spreukeskrywer.
Sy is nie lui nie en bring haar kant. Sy is vir haar man tot voordeel en hy is trots op haar. Sy is hardwerkend en sorg dat haar gesin klere het om aan te trek. Of sy die klere self maak en of sy iemand aanstel om dit te maak, maak nie saak nie, sy sorg dat dit daar is. Haar hande staan vir niks verkeerd nie, haar huishouding is onder beheer.
Sy het selfs besigheidsvaardighede en kan goed met geld werk. Sy weet hoe om wins te maak, maar terselfdertyd is sy vrygewig en help arm mense waar sy kan.
Sy het 'n edel en sterk persoonlikheid en praat met wysheid. Haar kinders en haar man is trots op haar.